..Z A P I S N I K
sa 10. (desete) sjednice Vijeća Mjesnog odbora Travno,
održane u utorak, 22. ožujka 2022. godine


Sjednica je održana u prostoru Mjesne samouprave u Zagrebu, Ulica Božidara Magovca br. 63, s početkom  u 18.30 sati.

	Nazočni članovi Vijeća: Gracijela Gabriel – Pukšec, Tihana Ivić, Damir Miškec, Fran Radonić Mayr, Iva Plejić Brnčić, Tomislav Prpić, Mario Šćekić, Božica Paić i Vlatka Sabadi.


Predsjednica Vijeća Mjesnog odbora Travno gđa. Tihana Ivić otvara sjednicu i pozdravlja sve prisutne. Utvrđuje da je na sjednici prisutno devet (9) članova Vijeća pa utvrđuje da Vijeće može pravovaljano raspravljati i odlučivati.

	
USVAJANJE ZAPISNIKA

         Predsjednica Vijeća Mjesnog odbora Travno gđa. Tihana Ivić daje na glasovanje Zapisnik sa 9. (devete) sjednice, koji je prihvaćen jednoglasno (9 „za“).
	
   
USVAJANJE DNEVNOG REDA

Predsjednica Vijeća Mjesnog odbora gđa. Tihana Ivić predlaže sljedeći Dnevni red:


D n e v n i   r e d:

1. Ostali nespomenuti rashodi poslovanja VMO Travno
- zaključak, donosi se
2. Zahtjev za uređenjem i regulacijom parkirališne zone za potrebe OŠ Gustava Krkleca
- zaključak, donosi se
3. Pitanja, prijedlozi i obavijesti
3.1.  Zahtjev za uvrštavanje ceste ispod platoa Kineski zid (BM 147-167) u nerazvrstane ceste - zaključak, donosi se
3.2.  Nabava usluga tiska promotivnih materijala za potrebe obilježavanja manifestacije Dani Travnog - zaključak, donosi se
3.3.  Izmještanje kioska Tiska sa sjeverne strane Mamutice - zaključak, donosi se
3.4.  Prijedlog dviju novih lokacija za postavu Viktorija zdenaca - zaključak, donosi se
3.5.  Odobrenje zahtjeva za uređenje igrališta zapadno od mamutice za potrebe Rugby klub Novi Zagreb - zaključak, donosi se
3.6.  Iseljavanje kazališta IBM i FA Zagreb-Markovac iz prostorija atomskog skloništa ispod KUC-a –zaključak, donosi se
3.7.  Obnova skloništa ispod KUC- a - zaključak, donosi se
3.8.  Zamjena klupa na školskom igralištu - zaključak, donosi se
3.9.  Nasipavanje zemlje uz rubnjake u parku Travno- zaključak, donosi se
3.10. Izrada projektne dokumentacije za dvorište DV Travno BM 10  - zaključak, donosi se
3.11. Inicijativa  1% za Grad u provođenju Javnog natječaja za tipski model zagrebačke javne česme – očitovanje, daje se
3.12. Raspored dežurstava Vijećnika MO Travno – zaključak, donosi se
3.13. Sanacija kolnika BM 48a-70 istočno (sanacija oštećenja na kolniku pred ulazima u garaže) –zaključak, donosi se
3.14. Nabava vijenca i seta lampaša za Dane Travnog - zaključak, donosi se
3.15. Nabava displaya za potrebe KUC Travno - zaključak, donosi se
3.16. Uređenje autobusnih stajališta autobusne linije 221 i postavljanje nadstrešnica - zaključak, donosi se 
3.17. Postavljanje znaka zabrane parkiranja i fizičkih barijera (južno) i upuštanje nogostupa kod BM 64 južno i zapadno na zahtjev Udruge Sjena - zaključak, donosi se
3.18. Prijedlog uspostave parkirališnih mjesta kod BM 107-109 - suglasnost i mišljenje, daje se 
3.19. Zakup zemljišta oznake dio k.č.br. 1372/16 k.o. Zaprudski otok - očitovanje, daje se
3.20. Pražnjenje košarica za sitni otpad u parku Travno - zaključak, donosi se
3.21. Uređivanje (čišćenje) stabala od bršljana BM 12-24 - zaključak, donosi se
3.22. Zahtjev za povremeno korištenje prostora: Marinela Neralić - dramske i likovne radionice za djecu - zaključak, donosi se
3.23. Postavljanje dodatnih kanta za pseći izmet- zaključak, donosi se
3.24. Postavljanje znaka zabrane odlaganja krupnog otpada kod Kopernikova 7 - zaključak, donosi se
3.25. Postavljanje znaka zabrane parkiranja na nogostupu kod ulaza u DV Travno Kopernikova 2 – zaključak, donosi se 
3.26. Postavljanje stupića u Ulici Božidara Magovca 30 – zaključak, donosi se
3.27. Zamolba OŠ Gustava Krkleca o postavljanju uspornika na 6 lokacija na prometnici oko škole – zaključak, donosi se
3.28. Obnova vertikalne signalizacije B. Magovca 48 – zaključak, donosi se

Vijeće Mjesnog odbora Travno jednoglasno (9 „za“) prihvaća Dnevni red.


Ad. 1. Ostali nespomenuti rashodi poslovanja VMO Travno
Vijeće Mjesnog odbora Travno jednoglasno (9 „za“)  donosi:

Na temelju članka 15. stavka 1. Pravila rada Vijeća Mjesnog odbora Travno, Vijeće Mjesnog odbora Travno na 10. sjednici, održanoj 22. ožujka 2022. godine, donijelo je sljedeći


Z A K LJ U Č A K
O NABAVI CVJETNIH ARANŽMANA I LAMPIONA


1. Vijeće Mjesnog odbora Travno suglasno je da se financijska sredstva iz Razdjela Proračuna Grada Zagreba 0502, na poziciji 258 – 3299 „Ostali nespomenuti rashodi poslovanja“ za 2022., na stavci Protokolarne potrebe (cvijeće/cvjetni aranžmani i svijeće/lampioni), kojim je predviđeno 2400,00 kn, rasporedi na slijedeći način (tabela u prilogu ovog zaključka):

· Protokolarne potrebe
a. Cvijeće/cvjetni aranžmani                                                       1800,00 kn
b. Svijeće/lampioni                                                                        600,00 kn
                                                                
                                                                                                               Ukupno:        2400,00 kn

1.  Ovaj prijedlog biti će dostavljen Gradskom uredu za mjesnu samoupravu, civilnu zaštitu i sigurnost.


Na temelju članka 15. stavka 1. Pravila rada Vijeća Mjesnog odbora Travno, Vijeće Mjesnog odbora Travno na 10. sjednici, održanoj 22. ožujka 2022. godine, donijelo je sljedeći


Z A K LJ U Č A K
O UTROŠKU SREDSTAVA ZA DAN MJESNOG ODBORA



I. Vijeće Mjesnog odbora Travno suglasno je da se financijska sredstva iz Razdjela Proračuna Grada Zagreba 0502, na poziciji 258 – 3299 „Ostali nespomenuti rashodi poslovanja“ za 2022., na stavci Promocija rada Vijeća (dan Mjesnog odbora), kojim je predviđeno 3000,00 kn, rasporedi na slijedeći način:

a) najam EKO WC-a                                                                     0,00 kn
b) tisak promotivnih materijala (letak, plakat, objava u medijima, majice)                                                                                      
                                                                                         3000,00 kn
c) najam šatora                                                                             0,00 kn
d) najam razglasa                                                                          0,00 kn

                                                                
                                                                                                               Ukupno:        3000,00 kn

II. Dan Mjesnog odbora Travno predviđen je na datum 22. – 24.04.2022. godine.

III. Ovaj prijedlog biti će dostavljen Gradskom uredu za mjesnu samoupravu, civilnu zaštitu i sigurnost.



Na temelju članka 15. stavka 1. Pravila rada Vijeća Mjesnog odbora Travno, Vijeće Mjesnog odbora Travno na 10. sjednici, održanoj 22. ožujka 2022. godine, donijelo je sljedeći


Z A K LJ U Č A K
O NABAVI UREDSKOG MATERIJALA I SREDSTAVA ZA ČIŠĆENJE


1. Vijeće Mjesnog odbora Travno suglasno je da se financijska sredstva iz Razdjela Proračuna Grada Zagreba 0502, na poziciji 258 – 3299 „Ostali nespomenuti rashodi poslovanja“ za 2022., na stavci Materijal neophodan za rad Vijeća (uredski materijal i sredstva za čišćenje), kojim je predviđeno 3000,00 kn, rasporedi na slijedeći način (tabela u prilogu ovog zaključka):

2. Materijal neophodan za rad Vijeća (uredski materijal i sredstva za čišćenje)	                                                                                      
a. Uredski materijal                                                          1100,00 kn
b. Sredstva za čišćenje                                                     1900,00 kn
                                                                
                                                                                                     Ukupno:        3000,00 kn

3. Ovaj prijedlog biti će dostavljen Gradskom uredu za mjesnu samoupravu, civilnu zaštitu i sigurnost.


Na temelju članka 15. stavka 1. Pravila rada Vijeća Mjesnog odbora Travno, Vijeće Mjesnog odbora Travno na 10. sjednici, održanoj 22. ožujka 2022. godine, donijelo je sljedeći


Z A K LJ U Č A K
O PRIJEDLOGU UTROŠKA SREDSTAVA S POZICIJE
OSTALI NESPOMENUTI RASHODI POSLOVANJA 


1. Vijeće Mjesnog odbora Travno iz Razdjela Proračuna Grada Zagreba 0502, na poziciji 258 – 3299 „Ostali nespomenuti rashodi poslovanja“ za 2022. raspolaže sa 8.400,00 kn.

2. Vijeće Mjesnog odbora Travno predlaže utrošak sredstava iz točke I. ovog zaključka na slijedeći način:

A) Protokolarne potrebe (cvijeće/cvjetni aranžmani i svijeće/lampioni)   2400,00 kn                                                          
B) Materijal neophodan za rad Vijeća (uredski materijal i sredstva za čišćenje) 3000,00 kn	                                                                              
C) Promocija rada Vijeća (dan Mjesnog odbora)                                      3000,00 kn                              
				                                                                                        
                                                                                                                 Ukupno: 8.400,00 kn

3. Ovaj prijedlog biti će dostavljen Gradskom uredu za mjesnu samoupravu, civilnu zaštitu i sigurnost.





Ad. 2. Zahtjev za uređenjem i regulacijom parkirališne zone za potrebe OŠ Gustava Krkleca
 
Vijeće Mjesnog odbora Travno jednoglasno (9 „za“)  donosi

ZAKLJUČAK
o Zahtjevu za uređenjem i regulacijom parkirališne zone za potrebe OŠ Gustava Krkleca

1. OŠ Gustava Krkleca podnijela je zahtjev za uređenjem i regulacijom parkirališne zone za svoje potrebe. U svom zahtjevu predlažu da se postavi prometni znak na početku ulice na kojem bi se istaknulo da je parkiralište namijenjeno potrebama škole, a stanarima dozvoljeno parkiranje u periodu od 16.00.-7.00. radnim danom te vikendom.  Također, predlažu da se iscrta ugibalište i dio ceste na kojima se stanari nepropisno parkiraju te postavi signalizacija zabranjenog parkiranja kako bi se omogućila neometana dostava i prilaz autobusa.

2. Vijeće Mjesnog odbora Travno donosi zaključak kojim se prihvaća navedeni prijedlog. 

3. Ovaj Zaključak dostavlja se Vijeću Gradske četvrti Novi Zagreb – istok i  Gradskom uredu za obnovu, izgradnju, prostorno uređenje, graditeljstvo, komunalne poslove i promet.


Ad. 3. Pitanja, prijedlozi i obavijesti
Ad. 3. 1. Zahtjev za uvrštavanje ceste ispod platoa Kineski zid (BM 147-167) u nerazvrstane ceste

Vijeće Mjesnog odbora Travno jednoglasno (9 „za“)  donosi

ZAKLJUČAK

o Zahtjevu za uvrštavanje ceste ispod platoa Kineski zid (BM 147-167) u nerazvrstane ceste

1. Na e-mail MO Travno zaprimljen je zahtjev predstavnika suvlasnika Zorana Posinkovića za uvrštavanjem ceste ispod platoa Kineski zid (katastarska čestica broj 1283/2 u k.o. Zaprudski otok) u nerazvrstane ceste. Naime, rasvjetljavanje ove situacije moglo bi pomoći u rješavanju problematike vezane uz rekonstrukcije platoa Kineski zid te pripadajuće ceste ispod njega. 
Prema Zakonu o izmjenama i dopunama Zakona o cestama (NN 94/2014) čl.3.st.4.“ Nerazvrstane ceste izgrađene do dana stupanja na snagu Zakona o cestama (»Narodne novine«, br. 84/11.) koje nisu evidentirane u katastru ili nije evidentirano njihovo stvarno stanje, evidentiraju se u katastru na temelju geodetskog elaborata izvedenog stanja nerazvrstane ceste, a koji pribavlja i nadležnom tijelu za katastar dostavlja jedinica lokalne samouprave, odnosno pravna osoba koja je ovlaštena upravljati nerazvrstanom cestom sukladno propisima iz članka 107. ovoga Zakona i rješenja nadležnog zemljišnoknjižnog suda o provedbi prijavnog lista.“
Čl.3.st.5. „Prijavni list za prethodnu provedbu u zemljišnoj knjizi iz stavka 4. ovoga članka zemljišnoknjižnom sudu po službenoj dužnosti dostavlja nadležni ured za katastar na temelju pregledanog i potvrđenog geodetskog elaborata izvedenog stanja nerazvrstane ceste.«. Čl.3.st.6. „ Nerazvrstane ceste iz stavka 1. ovoga članka upisat će se u zemljišnu knjigu kao javno dobro u općoj uporabi, kao neotuđivo vlasništvo jedinice lokalne samouprave uz upis pravne osobe koja upravlja javnom cestom, bez obzira na postojeće upise u zemljišnoj knjizi.“ 
Također, iz Zakona o cestama (NN 84/2011) čl.2.st.6. razvidno je da se nerazvrstanim cestama smatraju ceste koje se koriste za promet vozilima, koje svatko može slobodno koristiti na način i pod uvjetima određenim ovim Zakonom i drugim propisima, a koje nisu razvrstane kao javne ceste u smislu ovoga Zakona što navedenu cestu svakako karakterizira.

2. Također, na 8. sjednici Vijeća MO Travno (13.01.2022.) donesen je zaključak kojim se od Gradskog ureda za obnovu, izgradnju, prostorno uređenje, graditeljstvo, komunalne poslove i promet (VEZA; Klasa: 363-01/22-001/74, urbr: 251-13-119-22-4) traži obrazloženje (očitovanje) vezano uz prometni znak zabrane parkiranja i zaustavljanja kod BM 149.
Naime iz donesenog zakjučka je razvidno da se navedena lokacija ne smatra vlasništvom suvlasnika već javno prometnom cestom (obzirom da Gradski ured na istoj postavlja znakove zabrana parkiranja). Navedenim zaključkom od Gradskog ureda se tražilo očitovanje da li se navedena cesta smatra nerazvrstanom kao javno dobro u općoj uporabi, kao neotuđivo vlasništvo jedinice lokalne samouprave uz upis pravne osobe koja upravlja javnom cestom, bez obzira na postojeće upise u zemljišnoj knjizi. Ukoliko se navedena smatra takvom, Vijeće Mjesnog odbora smatra da bi se trebala uvrstiti u zemljišne knjige kao nerazvrstana cesta.

3. Vijeće Mjesnog odbora Travno donosi zaključak kojim se prihvaća navedeni prijedlog te traži pokretanje postupka uvrštenja navedene ceste u nerazvrstane ceste. Skica navedene lokacije dostavlja se u prilogu ovog zapisnika.

4.   Ovaj Zaključak dostavlja se Vijeću Gradske četvrti Novi Zagreb – istok i Gradskom uredu za obnovu, izgradnju, prostorno uređenje, graditeljstvo, komunalne poslove i promet (VEZA; Klasa: 363-01/22-001/74, URBR: 251-13-119-22-4; KLASA: 340-01/21-001/2573, URBR: 251-10-91-3/106-22 koji se dostavlja u prilogu ovog zapisnika).


Ad. 3. 2. Nabava usluga tiska promotivnih materijala za potrebe obilježavanja manifestacije Dani Travnog 

Vijeće Mjesnog odbora Travno jednoglasno (9 „za“)  donosi


ZAKLJUČAK

O nabavi usluga tiska promotivnih materijala za potrebe obilježavanja manifestacije Dani Travnog 

1. Predsjednica Vijeća MO Travno predlaže da se pokrene nabava usluga tiska promotivnih materijala za potrebe obilježavanja manifestacije Dani Travnog 22.-24.04.2022. Pod istim se smatra tisak A3 promotivnih plakata (30 komada) te tisak majica (40 komada).

2. Vijeće Mjesnog odbora Travno donosi zaključak kojim se prihvaća navedeni prijedlog.

3. Ovaj Zaključak dostavlja se Vijeću Gradske četvrti Novi Zagreb – istok i Gradskom uredu za mjesnu samoupravu, civilnu zaštitu i sigurnost te se traži hitno postupanje obzirom na vrlo bliski datum održavanja manifestacije.


Ad. 3. 3. Izmještanje kioska Tiska sa sjeverne strane Mamutice

Vijeće Mjesnog odbora Travno jednoglasno (9 „za“)  donosi


ZAKLJUČAK

O Izmještanju kioska Tiska sa sjeverne strane Mamutice
1. Prije mjesec dana postavljen je kiosk Tiska na križanju Ulice Božidara Magovca i Ukrajinske ulice na izrazito nepovoljnom mjestu jer smeta prolazu pješaka i biciklista. Predsjednica Vijeća MO Travno predlaže da se pokrene inicijativa izmještanja navedenog kioska na jednu od navedenih lokacija redom kako slijedi: 
· na mjesto na kojem je i bio do prije nekoliko godina, s istočne strane Mamutice – primarna lokacija
· Autobusna stanica zapadno od Mamutice – 1. alternativa
· Ispred puža (kružnih stepenica) orijentacije sjever-jug  - 2. alternativa
· predlaže se potencijalno pozicioniranje još jednog kioska Tiska u istočnom dijelu Travnog, (npr. uz Kineski zid) jer u tom dijelu naselja nema nikakvog kioska 

2. Predlažemo zajednički obilazak lokacija s odgovornima iz Tiska radi dogovora o poziciji premještanja. 

3. Vijeće Mjesnog odbora Travno donosi zaključak kojim se prihvaća navedeni prijedlog.

4. Ovaj Zaključak dostavlja se Vijeću Gradske četvrti Novi Zagreb – istok.


Ad. 3. 4.  Prijedlog dviju novih lokacija za postavu Viktorija zdenaca

Vijeće Mjesnog odbora Travno jednoglasno (9 „za“)  donosi


ZAKLJUČAK

O prijedlogu dviju novih lokacija za postavu Viktorija zdenaca

1. Predsjednica Vijeća MO Travno predlaže dvije nove lokacije za postavu Viktorija zdenaca i to kako slijedi:
· Zapadno od Mamutice između vježbališta za odrasle i igrališta koje koristi Rugby klub Novi Zagreb 
· Poligon za vožnju bicikla kod školskog igrališta

2. Vijeće Mjesnog odbora Travno donosi zaključak kojim se prihvaća navedeni prijedlog.

3. Ovaj Zaključak dostavlja se Vijeću Gradske četvrti Novi Zagreb – istok i Gradskom uredu za obnovu, izgradnju, prostorno uređenje, graditeljstvo, komunalne poslove i promet.


Ad. 3. 5  Odobrenje zahtjeva za uređenje igrališta zapadno od mamutice za potrebe Rugby klub Novi Zagreb

Vijeće Mjesnog odbora Travno jednoglasno (9 „za“)  donosi


ZAKLJUČAK

O Odobrenju zahtjeva za uređenje igrališta zapadno od mamutice za potrebe Rugby klub Novi Zagreb

1. Predsjednica Vijeća MO Travno predstavlja zahtjev Rugby kluba „Novi Zagreb“ za uređenje igrališta, a koji se sastoji od:
· uređivanje sportskog terena
· poravnavanje površine
· uklanjanje dotrajale željezne konstrukcije
· preseljenje tuja sa same površine na rub površine uz parkiralište u svrhu zaštite površine od odlaganja otpada koji se nažalost redovito odlaže uz kontejner za odlaganje glomaznog otpada i na navedenu zelenu površinu.
· postavljanje vlastitih reflektora na već postojeća rasvjetna tijela
· osposobljavanje rasvjete uz mogućnost ručnog paljenja od 18 sati i s automatskim gašenjem u 22 sata, a po uzoru na otvoreno igralište u Utrinama
· uklanjanje uništenih klupa

2. Uređenje terena, uklanjanje dotrajalih konstrukcija i klupa bi samostalno proveo Rugby klub Novi Zagreb. Preseljenje tuja bi trebao izvršiti Zagrebački holding d.o.o., podružnica Zrinjevac, a postavljanje reflektora i osposobljavanje ručnog paljenja istih bi trebao provesti Gradski ured za obnovu, izgradnju, prostorno uređenje, graditeljstvo, komunalne poslove i promet - sektor za građenje komunalne infrastrukture i održavanje javnoprometnih površina, javnih objekata i javne rasvjete.

3. Vijeće Mjesnog odbora Travno donosi zaključak kojim se prihvaća navedeni prijedlog.

4. Ovaj Zaključak dostavlja se Vijeću Gradske četvrti Novi Zagreb – istok, Zagrebačkom holdingu d.o.o., podružnica Zrinjevac, Gradskom uredu za obnovu, izgradnju, prostorno uređenje, graditeljstvo, komunalne poslove i promet - sektor za građenje komunalne infrastrukture i održavanje javnoprometnih površina, javnih objekata i javne rasvjete I Rugby klub Novi Zagreb.


Ad. 3. 6.  Iseljavanje kazališta IBM i FA Zagreb-Markovac iz prostorija atomskog skloništa ispod KUC-a 

Vijeće Mjesnog odbora Travno jednoglasno (9 „za“)  donosi


ZAKLJUČAK

O Iseljavanju kazališta IBM i FA Zagreb-Markovac iz prostorija atomskog skloništa ispod KUC-a

1. Predsjednica Vijeća MO Travno predstavlja prijedlog o iseljavanju kazališta IBM i FA Zagreb-Markovac iz prostorija atomskog skloništa ispod KUC-a kako bi se isto uredilo za potrebe i prihvat građana ukoliko za navedenim bude potreba.

2. Vijeće Mjesnog odbora Travno donosi zaključak kojim se prihvaća navedeni prijedlog.

3. Ovaj Zaključak dostavlja se Vijeću Gradske četvrti Novi Zagreb – istok, Gradskom uredu za upravljanje imovinom i stanovanje i Gradskom uredu za mjesnu samoupravu, civilnu zaštitu i sigurnost. 

Ad. 3. 7.  Obnova atomskog skloništa ispod KUC-a 

Vijeće Mjesnog odbora Travno jednoglasno (9 „za“)  donosi


ZAKLJUČAK

O obnovi atomskog skloništa ispod KUC-a

1. Predsjednica Vijeća MO Travno predstavlja prijedlog obnove južne prostorije atomskog skloništa ispod KUC-a koje je još 2015. izgorjelo u požaru, a kako bi se isto uredilo za potrebe građana. 

2. Također, ovim putem se od Gradskog ureda za upravljanje imovinom i stanovanje i Gradskog ureda za mjesnu samoupravu, civilnu zaštitu i sigurnost traži dostava očitovanja o stanju svih skloništa u naselju Travno, da se odredi više osoba koje bi u slučaju potrebe otključavali skloništa te vizualno pregledno označe putevi evakuacije i ulaska u skloništa.

3. Vijeće Mjesnog odbora Travno donosi zaključak kojim se prihvaća navedeni prijedlog.

4. Ovaj Zaključak dostavlja se Vijeću Gradske četvrti Novi Zagreb – istok, Gradskom uredu za upravljanje imovinom i stanovanje poslove i Gradskom uredu za mjesnu samoupravu, civilnu zaštitu i sigurnost. 



Ad. 3.8. Zamjena klupa na školskom igralištu

Vijeće Mjesnog odbora Travno jednoglasno (9 „za“)  donosi

Z A K LJ U Č A K
o zamjeni klupa na školskom igralištu

1. Predsjednica MO Travno, Gđa. Tihana Ivić ponavlja zaključak koji je donesen na sjednici 26. listopada, a kojim se predlaže zamjena klupa na školskom igralištu, poglavito onih u blizini atletske staze i nogometnog igrališta, obzirom da klupe već duže vrijeme stoje dotrajale i potrgane. 

1. Vijeće Mjesnog odbora Travno jednoglasno podržava navedeni prijedlog.

1. Ovaj zaključak dostavlja se Vijeću Gradske četvrti Novi Zagreb – istok i Zagrebačkom holdingu d.o.o., Podružnica Zrinjevac.


Ad. 3.9. Nasipavanje zemlje uz rubnjake u parku Travno

Vijeće Mjesnog odbora Travno jednoglasno (9 „za“)  donosi

Z A K LJ U Č A K
o Nasipavanju zemlje uz rubnjake u parku Travno

1. Predsjednica MO Travno, Gđa. Tihana Ivić predstavlja dodatnu točku dnevnog reda kojim se potražuje nasipavanje zemlje uz rubnjake u parku Travno kako bi se iznivelirala navedena površina na mjestima gdje je nivo parka (livade) niži u odnosu na rubnjak, a sve kako bi se izbjegle potencijalne ozljede pješaka i biciklista.  

2. Vijeće Mjesnog odbora Travno jednoglasno podržava navedeni prijedlog.

3. Ovaj zaključak dostavlja se Vijeću Gradske četvrti Novi Zagreb – istok i Zagrebačkom holdingu d.o.o., Podružnica Zrinjevac.

Ad. 3.10. Izrada projektne dokumentacije za dvorište DV Travno BM 10  

Vijeće Mjesnog odbora Travno jednoglasno (9 „za“)  donosi

Z A K LJ U Č A K
o Izradi projektne dokumentacije za dvorište DV Travno BM 10  

1. Predsjednica MO Travno, gđa. Tihana Ivić predstavila je dodatnu točku dnevnog reda i predlaže izradu projektne dokumentacije za uređenje dvorišta DV Travno BM 10. Predmetni prijedlog posljedica je svakodnevnih prijava građana kako je navedeno dvorište neuređeno, potpuno neprilagođeno djeci te predstavlja zdravstveni rizik budući da je trava odavno nestala, a preostalo je samo blato ili prašina, ovisno o vremenskim prilikama. Dvorište centralnog objekta nije primjereno za dječju igru, a stanje dvorišta je takvo da zaista predstavlja rizik za zdravlje djece Nadalje, u dvorištu nema gotovo nikakvih sprava za igru osim možda jedne ili dvije "klackalice". Naime, navedeno dvorište ima problema vezano uz drenažu te su iz navedenog razloga sve postojeće sprave „utonule“ . Iz svih navedenih razloga potrebno je izraditi projektnu dokumentaciju za njegovu potpunu sanaciju.

2. Vijeće Mjesnog odbora Travno jednoglasno podržava navedeni prijedlog.

3. Ovaj zaključak dostavlja se Vijeću Gradske četvrti Novi Zagreb – istok na odobrenje i prosljeđivanje odgovornom Gradskom uredu.


Ad. 3.11. Inicijativa  1% za Grad u provođenju Javnog natječaja za tipski model zagrebačke javne česme

Vijeće Mjesnog odbora Travno (6 „za“ i 3 „protiv“) donosi

Z A K LJ U Č A K

o očitovanju na inicijativu 1% za grad u provođenju Javno natječaja za tipski model zagrebačke javne česme
1. Predsjednica MO Travno, gđa. Tihana Ivić predstavila je dodatnu točku dnevnog reda i predlaže Podržavanje inicijative 1% za grad u provođenju Javnog natječaja za tipski model zagrebačke javne česme. Prema navedenoj inicijativi smatra se da postojeći model javne česme ne zadovoljava sve suvremene standarde koji podrazumijevaju laku konzumaciju, jednostavni pristup za sve dobne skupine, mogućnost praktičnog točenja vode u bočice i izdvojeni pristup vodi za životinje te sanitarne i estetske kriterije. To se odnosi i na tzv. Željezne Franceke koji su s vremenom postali dio identiteta Zagreba i utoliko ih je mjestimično svakako potrebno sačuvati na određenom broju lokacija, no nisu model koji bi trebalo postavljati kao nova rješenja. Taj je model prilagođen toj ulozi i ne ispunjava druge na zadovoljavajući način. Primjerice, starije se osobe ne mogu sagnuti koliko je potrebno da bi pili, a i samo pijenje svima drugima predstavlja problem. Mnogim građanima problem predstavlja i zahtjevnost modela da se voda pokrene s obzirom na snagu potiska. Model također ne zadovoljava sanitarne/javnozdravstvene standarde budući da npr. psi ližu cijev iz koje curi voda itd. Iz navedenih razloga smatra se da Zagreb treba posebno oblikovanu zagrebačku tipsku česmu - ona koja će i doprinijeti identitetu grada.  Nove gradske česme svakako bi trebale biti suvremeno oblikovane, jedinstvene i prepoznatljive za Zagreb. Time bi, s jedne strane, javni prostor bio opremljen sadržajem koji je nasušno potreban i predstavlja civilizacijski minimum, s druge bio bi manifestiran dizajnerski potencijal oblikovanja komunalne opreme koja ulazi u javni prostor grada, a nasuprot trendu slabih kataloških rješenja; i s treće strane, takva mreža doprinijela bi afirmaciji vode kao javnog dobra i ljudskog prava. Utoliko grad treba jedinstveno autorsko rješenje nove i prepoznatljive gradske tipske česme, a najbolji put do odgovarajućeg rješenja je javni natječaj.
2. Vijeće Mjesnog odbora Travno podržava navedeni prijedlog (6 „za“ i 3 „protiv“).
3. Ovaj zaključak dostavlja se Vijeću Gradske četvrti Novi Zagreb – istok.

Ad. 3.12. Raspored dežurstava Vijećnika MO Travno:

1. MO Travno utvrđuje sljedeći raspored vijećnika za tjedna dežurstva za pitanja i prijedloge građanstva u prostorima MO:
24.03. Vlatka Sabadi
31.03. Mario Ščekić
07.04. Tihana Ivić
14.04. Damir Miškec
21.04. Fran Radonić Mayr
28.04. Božica Paić
05.05. Tomislav Prpić
12.05. Graciela Gabriel – Pukšec
19.05. Iva Brnčić-Plejić 

Ad. 3.13. Sanacija kolnika BM 48a-70 istočno (sanacija oštećenja na kolniku pred ulazima u garaže)

Vijeće Mjesnog odbora Travno jednoglasno (9 „za“) donosi

Z A K LJ U Č A K

o Sanaciji kolnika BM 48a-70 istočno


1. Predsjednica VMO Travno, gđa. Tihana Ivić predstavila je Prijedlog sanacije oštećenja kolnika istočno od BM 48a-70. Potrebno je sanirati oštećenja na kolniku pred ulazima u garažu kako bi se izbjegla dodatna oštećenja automobila te moguće ozljede građana.

2. Vijeće Mjesnog odbora Travno donosi zaključak kojim se prihvaća navedeni prijedlog. 

3. Ovaj Zaključak dostavlja se Vijeću Gradske četvrti Novi Zagreb – istok,  Gradskom uredu za obnovu, izgradnju, prostorno uređenje, graditeljstvo, komunalne poslove i promet i Zagrebačkom holdingu d.o.o., Podružnica Zagrebačke ceste.


Ad. 3.14. Nabava vijenca i seta lampaša za Dane Travnog


Vijeće Mjesnog odbora Travno jednoglasno (9 „za“) donosi

Z A K LJ U Č A K

o Nabavi vijenca i seta lampaša za Dane Travnog


1. Predsjednica Vijeća MO Travno predlaže da se pokrene nabava vijenca i seta lampaša koji bi se postavili na spomenik poginulim braniteljima u naselju Travno prilikom obilježavanja manifestacije Dani Travnog 22.-24.04.2022. Potrebno je nabaviti 10 komada Lampaša (srednji - crven-bijeli-plavi s grbom) te 1 vijenac (grb - razno rezano cvijeće u kombinaciji crveno-bijela boja, grb i popratni materijal).

2. Vijeće Mjesnog odbora Travno donosi zaključak kojim se prihvaća navedeni prijedlog.

3. Ovaj Zaključak dostavlja se Vijeću Gradske četvrti Novi Zagreb – istok i Gradskom uredu za mjesnu samoupravu, civilnu zaštitu i sigurnost te se traži hitno postupanje obzirom na vrlo bliski datum održavanja manifestacije.


Ad. 3.15. Nabava displaya za potrebe KUC Travno

Vijeće Mjesnog odbora Travno jednoglasno (9 „za“) donosi

Z A K LJ U Č A K

o Nabavi displaya za potrebe KUC Travno

1. Predsjednica Vijeća MO Travno predlaže da se nadležnom gradskom uredu predloži pokretanje nabave displaya za potrebe KUC-a. Naime, navedeni Kulturno-umjetnički centar ima potrebu za istim te bi se navedeni display postavio sa istočne strane Centra kod ulaza. Na navedenom displayu bi se izmjenjivale najave aktualnih predstava, izložbi i ostalih kulturnih događanja, a isti bi se gasio prilikom zatvaranja centra.

2. Vijeće Mjesnog odbora Travno donosi zaključak kojim se prihvaća navedeni prijedlog.

3. Ovaj Zaključak dostavlja se Vijeću Gradske četvrti Novi Zagreb – istok i Gradskom uredu za kulturu, međugradsku i međunarodnu suradnju i civilno društvo.


Ad. 3.16. Uređenje autobusnih stajališta autobusne linije 221 i postavljanje nadstrešnica

Vijeće Mjesnog odbora Travno jednoglasno (9 „za“) donosi

Z A K LJ U Č A K

o Uređenju autobusnih stajališta autobusne linije 221 i postavljanje nadstrešnica

1. Predsjednica Vijeća MO Travno predlaže dodatnu točku dnevnog reda o uređenju autobusnih stajališta autobusne linije 221 i postavljanju nadstrešnica kod BM 44. U naselju Travno postoje 3 autobusna stajališta navedene linije. Sva tri stajališta je potrebno temeljito urediti, a nadstrešnice temeljito očistiti, postaviti oglasne ploče sa obavijesti o voznom redu, ukloniti neprikladan promotivni sadržaj i sl. Također, na autobusnom stajalištu kod BM 44 je primijećeno da na stražnjem dijelu nadstrešnice nedostaje 1 staklena pregrada, a i navedena nadstrešnica tipski nije istovjetna ostalima u naselju. Stoga predlaže da se navedena zamjeni kako bi bila istovjetna ostalima u naselju. Ovim putem Vijeće Mjesnog odbora Travno također traži postavljanje displeya na sva tri autobusna stajališta navedene linije.

2. Vijeće Mjesnog odbora Travno donosi zaključak kojim se prihvaća navedeni prijedlog.

3. Ovaj Zaključak dostavlja se Vijeću Gradske četvrti Novi Zagreb – istok, ZET d.o.o., Gradskom uredu za obnovu, izgradnju, prostorno uređenje, graditeljstvo, komunalne poslove i promet - sektor za građenje komunalne infrastrukture i održavanje javnoprometnih površina, javnih objekata i javne rasvjete.


Ad.3.17. Postavljanje znaka zabrane parkiranja i fizičkih barijera (južno) i upuštanje nogostupa kod BM 64 južno i zapadno na zahtjev Udruge Sjena

Vijeće Mjesnog odbora Travno jednoglasno (9 „za“) donosi

Z A K LJ U Č A K

o Postavljanju znaka zabrane parkiranja i fizičkih barijera (južno) i upuštanje nogostupa kod BM 64 južno i zapadno na zahtjev Udruge Sjena


1. Predsjednica Vijeća MO Travno iznosi molbu Udruge Sjena zaprimljenu na e-mail MO Travno kojom se predlaže postavljanje znaka zabrane parkiranje i fizičkih barijera (južno od BM 64) i upuštanje nogostupa (južno i zapadno od BM 64) obzirom da navedena udruga okuplja osobe s invaliditetom, djecu s teškoćama u razvoju i njihove obitelji. Često se događa da nesavjesni vozači parkiraju svoja vozila uz zgradu na navedenoj adresi i to tamo gdje bi trebali biti omogućeni prolazi za pješake. U takvim situacijama pješaci se mogu kretati samo po zelenim površinama.  Posebno je opasno i gotovo nemoguće osobi koja se kreće uz pomoć invalidskih kolica kretati se po travi. Također, uz tu zgradu nogostupi  su izrazito visoki te je potrebno upuštanje istih. U prilogu ovog zapisnika dostavlja se fotografija sporne lokacije. 

2. Vijeće Mjesnog odbora Travno donosi zaključak kojim se prihvaća navedeni prijedlog.

3. Ovaj Zaključak dostavlja se Vijeću Gradske četvrti Novi Zagreb – istok i Gradskom uredu za obnovu, izgradnju, prostorno uređenje, graditeljstvo, komunalne poslove i promet.

4. 

Ad.3.18. Prijedlog uspostave parkirališnih mjesta kod BM 107-109 - suglasnost i mišljenje

Vijeće Mjesnog odbora Travno jednoglasno (9 „za“) donosi

Z A K LJ U Č A K

o Prijedlogu uspostave parkirališnih mjesta kod BM 107-109

1. Vijeće MO Travno je zaprimilo dopis Gradskog ureda za obnovu, izgradnju, prostorno uređenje, graditeljstvo, komunalne poslove i promet (KLASA: 340-08 122-0021333 URBROJ: 25 l - I 0-41 -21 002-22-2) kojim se traži suglasnost i mišljenje na Božidara Magovca, sjeverno od k.br. 107 i 109 – prijedlog uspostave parkirališnih mjesta, a koje se dostavlja u prilogu ovog zapisnika. 

2. Vijeće Mjesnog odbora Travno donosi zaključak kojim se izdaje suglasnost i pozitivno mišljenje na navedeni prijedlog.

3. Ovaj Zaključak dostavlja se Vijeću Gradske četvrti Novi Zagreb – istok i Gradskom uredu za obnovu, izgradnju, prostorno uređenje, graditeljstvo, komunalne poslove i promet.


Ad.3.19. Zakup zemljišta oznake dio k.č.br. 1372/16 k.o. Zaprudski otok 

Vijeće Mjesnog odbora Travno jednoglasno (9 „za“) donosi

Z A K LJ U Č A K

o zakupu zemljišta oznake dio k.č.br. 1372/16 k.o. Zaprudski otok

1. Vijeće MO Travno je zaprimilo dopis Gradskog ureda za upravljanje imovinom i stanovanje (KLASA: 940-01 122-0021 1 URBROJ: 25 l -1 I -33 -21 005 -22-6) kojim se traži očitovanje na zakup zemljišta oznake dio k.č.br. 1372/16 k.o. Zaprudski otok, a koje se dostavlja u prilogu ovog zapisnika. Navedeni ured je zaprimio zahtjev Franc Ivana za zakup neizgrađenog građevinskog zemljišta oznake dio k.č.br. 1172/1,6 k.o. Zaprudski otok, namjene za otvorena skladišta i slične svrhe, te za uređenje zelenih površina. Navedeni ured traži da se MO Travno očituje, ima li Vijeće Gradske četvrti potrebe ili planove za navedeno zemljište tj. je li isto uvršteno u plan komunalnih akcija za 2022. godinu.

2. Vijeće Mjesnog odbora Travno, a ni Vijeće gradske četvrti Novi Zagreb – istok nema planove za navedeno zemljište niti je isto uvršteno u plan komunalnih aktivnosti za 2022. godinu. Vijeće Mjesnog odbora Travno donosi zaključak kojim se daje navedeno očitovanje. 

3. Ovaj Zaključak dostavlja se Vijeću Gradske četvrti Novi Zagreb – istok i Gradskom uredu za upravljanje imovinom i stanovanje.


Ad. 3.20. Pražnjenje košarica za sitni otpad u parku Travno

Vijeće Mjesnog odbora Travno jednoglasno (9 „za“)  donosi

Z A K LJ U Č A K
o Pražnjenju košarica za sitni otpad u parku Travno

1. Predsjednica MO Travno, Gđa. Tihana Ivić predstavlja dodatnu točku dnevnog reda kojim se potražuje češće pražnjenje košarica u Parku Travno. Trenutno se prazne jednom tjedno i to srijedom, ali to nije dovoljno obzirom da sadržaj košarica vrane uporno razvlače po Parku. Također, najveći dio otpada nakuplja se preko vikenda te Vijeće Mjesnog odbora Travno predlaže da se odsad košarice prazne dva puta tjedno i to ponedjeljkom i petkom.

2. Vijeće Mjesnog odbora Travno jednoglasno podržava navedeni prijedlog.

3. Ovaj zaključak dostavlja se Vijeću Gradske četvrti Novi Zagreb – istok i Zagrebačkom holdingu d.o.o., Podružnica Zrinjevac.


Ad. 3.21. Uređivanje (čišćenje) stabala od bršljana BM 12-24

Vijeće Mjesnog odbora Travno jednoglasno (9 „za“)  donosi

Z A K LJ U Č A K

o Uređivanju (čišćenju) stabala od bršljana BM 12-24

1. Vijećnica Mjesnog odbora Travno, Gđa. Božica Paić predstavlja dodatnu točku dnevnog reda kojim se potražuje uređivanje (čišćenje) stabala od bršljana kod BM 12-24, primarno kod BM 14.

2. Vijeće Mjesnog odbora Travno jednoglasno podržava navedeni prijedlog.

3. Ovaj zaključak dostavlja se Vijeću Gradske četvrti Novi Zagreb – istok i Zagrebačkom holdingu d.o.o., Podružnica Zrinjevac.


Ad. 3.22. Zahtjev za povremeno korištenje prostora: Marinela Neralić - dramske i likovne radionice za djecu 

Vijeće Mjesnog odbora Travno jednoglasno (9 „za“) donosi


Z A K LJ U Č A K
o povremenom korištenju prostora MO Travno za gđu. Marinelu Neralić

1. Vijeće Mjesnog odbora Travno jednoglasno odobrava povremeno korištenje prostora MO Travno gđi Marineli Neralić za potrebe održavanja dramskih i likovnih radionica za djecu u terminu: srijeda od 11.00.-13.00h i subota od 14.00.-16.00h.

2. Ovaj Zaključak dostavlja se Vijeću Gradske četvrti Novi Zagreb – istok i gđi.  Marineli Neralić. 

Ad.3.23. Postavljanje dodatnih spremnika za odlaganje psećeg izmeta


Vijeće Mjesnog odbora Travno jednoglasno (9 „za“) donosi


Z A K LJ U Č A K

o postavljanju dodatnih spremnika za odlaganje psećeg izmeta

1. Predsjednica Vijeća Mjesnog odbora Travno gđa. Tihana Ivić predlaže da se postavi više spremnika za odlaganje psećeg izmeta. Vijeće Mjesnog odbora Travno podržava da se provede nabava i postavljanje dodatnih spremnika za odlaganje psećeg izmeta. Ukoliko prijedlog bude odobren, točan raspored i lokacije postavljanja spremnika treba dogovoriti u suradnji s Mjesnim odborom.

2. Vijeće Mjesnog odbora Travno donosi zaključak kojim se prihvaća navedeni prijedlog. 

3. Ovaj zaključak dostavlja se Vijeću Gradske četvrti Novi Zagreb – istok i Zagrebačkom holdingu d.o.o,  Podružnica Čistoća.


Ad.3.24. Postavljanje znaka zabrane odlaganja krupnog otpada kod Kopernikova 7 

Vijeće Mjesnog odbora Travno jednoglasno (9 „za“) donosi


Z A K LJ U Č A K

o postavljanju znaka zabrane odlaganja krupnog otpada kod Kopernikova 7

1. Potpredsjednik Vijeća Mjesnog odbora Travno g. Mario Ščekić predlaže da se postavi znak zabrane odlaganja krupnog otpada kod Kopernikova 7.

2. Vijeće Mjesnog odbora Travno donosi zaključak kojim se prihvaća navedeni prijedlog. 

3. Ovaj zaključak dostavlja se Vijeću Gradske četvrti Novi Zagreb – istok, Gradskom uredu za obnovu, izgradnju, prostorno uređenje, graditeljstvo, komunalne poslove i promet i Zagrebačkom holdingu d.o.o,  Podružnica Čistoća.



Ad.3.25. Postavljanje znaka zabrane parkiranja na nogostupu kod ulaza u DV Travno Kopernikova 2

Vijeće Mjesnog odbora Travno jednoglasno (9 „za“) donosi


Z A K LJ U Č A K

o Postavljanju znaka zabrane parkiranja na nogostupu kod ulaza u DV Travno Kopernikova 2


1. Vijećnica Mjesnog odbora Travno gđa. Iva Plejić Brnčić predlaže da se postavi znak zabrane parkiranja na nogostupu kod ulaza u DV Travno Kopernikova 2 (zapadno).

2. Vijeće Mjesnog odbora Travno donosi zaključak kojim se prihvaća navedeni prijedlog. 

3. Ovaj zaključak dostavlja se Vijeću Gradske četvrti Novi Zagreb – istok i Gradskom uredu za obnovu, izgradnju, prostorno uređenje, graditeljstvo, komunalne poslove i promet.


Ad. 3.26. Postavljanje stupića u Ulici Božidara Magovca 30
      

Vijeće Mjesnog odbora Travno jednoglasno (9 „za“) donosi


Z A K LJ U Č A K

o postavljanju stupića u Ulici Božidara Magovca 30

1. Vijeće Mjesnog odbora Travno je raspravljalo o postavljanju stupića u Božidara Magovca 30, kako bi se onemogućilo parkiranje osobnih automobila na mjestu koje služi za preuzimanje kontejnera sa otpadom kao i pristupa kolima Hitnih službi.

2. Vijeće Mjesnog odbora Travno donosi zaključak kojim se prihvaća navedeni prijedlog. 

3. Ovaj zaključak dostavlja se Vijeću Gradske četvrti Novi Zagreb – istok i Gradskom uredu za obnovu, izgradnju, prostorno uređenje, graditeljstvo, komunalne poslove i promet.


Ad.3.27. Zamolba OŠ Gustava Krkleca o postavljanju uspornika na 6 lokacija na prometnici oko škole
        
Vijeće Mjesnog odbora Travno jednoglasno (9 „za“) donosi


Z A K LJ U Č A K

O Molbi OŠ Gustava Krkleca za postavljanje uspornika na 6 lokacija na prometnici oko škole

1. Ravnateljica Osnovne škole Gustava Krkleca, gđa. Marija Luković uputila je Vijeću Mjesnog odbora Travno molbu za postavljanje uspornika na 6 lokacija na prometnici oko škole (južno od BM 109, južno od školskog igrališta, sjeverno od BM 44, južno od BM 73, istočno od BM 87, sjeverno od ulaza u Crkvu) kako bi se osigurala sigurnost djece pri prijelazu prometnice.

2. Vijeće Mjesnog odbora Travno jednoglasno donosi zaključak kojim se molba podržava i prihvaća navedeni prijedlog.

3. Ovaj zaključak dostavlja se Vijeću Gradske četvrti Novi Zagreb – istok i Gradskom uredu za obnovu, izgradnju, prostorno uređenje, graditeljstvo, komunalne poslove i promet.

Ad. 3.28. Obnova vertikalne signalizacije B. Magovca 48 

Vijeće Mjesnog odbora Travno jednoglasno (9 „za“) donosi


Z A K LJ U Č A K
O obnovi vertikalne signalizacije B. Magovca 48 

1. Vijeće Mjesnog odbora Travno jednoglasno donosi zaključak o obnovi vertikalne signalizacije prometnog znaka B36 s dopunskom pločom E08 kod BM 48.

2. Ovaj zaključak dostavlja se Vijeću Gradske četvrti Novi Zagreb – istok, Gradskom uredu za obnovu, izgradnju, prostorno uređenje, graditeljstvo, komunalne poslove i promet i Zagrebačkom holdingu, podružnica Zagrebačke ceste d.o.o.


Predsjednica Vijeća Mjesnog odbora Travno zaključuje sjednicu u 20:16. sati i zahvaljuje se svim prisutnima na sudjelovanju u radu sjednice Vijeća.


Zapisnik vodila:
Tihana Ivić

Zapisnik napisala:
Tihana Ivić

KLASA: 024-08/22-003/662
URBROJ: 251-13-11-9-22-2
Zagreb, 22. ožujka 2022.

